stanford-oval/wikipedia huggingface dataset:
כלב בקר אוסטרלי
כלבים מפורסמים > בתרבות הפופולרית

כלבי בקר אוסטרלים כיכבו במספר סרטים, לצד מל גיבסון במקס הלוחם בדרכים, ג'וני דפ בחלון סודי, טום ברנג'ר בעקבות המסתורין, בילי קונולי באיש שתבע את אלוהים, ואלכס או'לאפלין באיכר הצדפה. בנוסף, כלבי בקר אוסטרלים הופיעו באופן בולט בכתם ובברוכים הבאים לוופ וופ. בבייב, האנשים המנסים לגנוב את הכבשים מבעליו של בייב השתמשו בהם, ובהר ברוקבק הדמויות הראשיות השתמשו בהם לרעיית כבשים. בנוסף, כלבי בקר אוסטרלים מופיעים בשלושת משחקי הווידאו Fallout; פעם כשותף לדייר הכספת ב-Fallout המקורי וכנבחר ב-Fallout 2, ופעם כשותף לסייר הבודד ב-Fallout 3.
בשנת 2018 החלה להיות משודרת סדרת ההנפשה לילדים "בלואי", שהדמויות הראשיות בה הן כלבי בקר אוסטרלים.
כלבים מפורסמים > של סלבריטאים

סלבריטאים שהיה בבעלותם כלב בקר אוסטרלי כוללים את סקוט קאם, קן דון, וסימון ג'ייד מקינון באוסטרליה, ומתיו מקונוהיי, סטיב אירל, ג'ורג' סטרייט, אוון וילסון, אליסון ג'ני, קלי מקגיליס, מרק סאלינג מ-Glee, מרק הרמון ולוק וילסון, שתיאר בפרטים את ניסיונו עם כלבו ב-27.7.2010 בפרק של "מופע אחרון עם דוד לטרמן" ("Late Show with David Letterman").
כלבים מפורסמים > בחדשות

סופי טאקר, כלבת בקר אוסטרלית מקווינסלנד, הגיעה לכותרות העיתונים ב-2009 אחרי שפקחים מצאו אותה על אי קטן ואיחדו אותה עם בעליה. ארבעה חודשים לפני כן היא נפלה מהיאכטה של משפחתה במרחק של כחמישה מייל ימי (קצת יותר מ-9 קילומטרים) מהאי שבו נמצאה.
בן, כלב בקר אוסטרלי מאדלייד, היה העד המרכזי שגרם להרשעת רוצחיו של בעליו, קארן מולוי וג'רמי טורנס. כשבלשי הפשע הגדולים הכריזו שהם מבולבלים, השכנים דיווחו בהפתעה שבן, שהיה ידוע בהגנתו על רכושו, לא הפעיל את האזעקה. בן היה נעדר, וכשנמצא כמה ימים אחרי כן, עשרה קילומטרים משם, הבלשים דיווחו לתקשורת שיכול להיות שהוא מחזיק את המפתח לתעלומה. הסכמתו על הפולש הובילה את המשטרה לחשוד בבנו של קארן, דניס מולוי, ובחקירה של רכבו, בגדיו וביתו של החשוד נתגלו ארבע מאות שערות תועות (בדרך כלל מדענים פליליים צריכים לעבוד עם פחות מארבע שערות). דניס מולוי היה הבעלים של הרכב לשבועיים בלבד, והכריז שלא ביקר בביתה של אימו בזמן זה. עם זאת, השערות זוהו כפרווה מרובת הצבעים הייחודית של כלב בקר אוסטרלי: היו שערות בודדות שחורות, לבנות וחומות, והיו שערות שחורות-לבנות ושערות שחורות-לבנות-חומות. החקירה המשפטית במשיכה מספר חודשים והייתה נחושה בדעתה שהשערות ברכבו ובטרנינג של דניס מולוי היוו תוצאות של שיער נשור של בן. עם הכחשת החשוד, העדר העדים וחוסר הראיות בזירת הפשע, זאת הייתה הפרווה הייחודית של כלב הבקר האוסטרלי אשר בסופו של דבר קישרה את דניס מולוי לפשע.
בלו, כלב בקר אוסטרלי מפורט מאיירס, פלורידה, עמד למשמר ליד רות' גיי, בעליו בת ה-83 שנפלה ונפצעה. בזמן ששכבה ליד התעלה, בלו תקף פעם אחר פעם תנין בעודו סופג כשלושים חתכים ונשיכות מהתנין. כששאר המשפחה חזרה הביתה, בערך ב-10 בערב, בלו פגש את המכונית והוביל אותם לאן שרות' שכבה. בלו זכה בפרס על גבורתו, אשר לא היוותה הפתעה למי שהכיר את גזעו. המגדל הטסמני, נארל האמונד-רוברטסון, אמר: "זה לא היה משנה אם התנין היה פיל; כלבים מגזע זה יגנו על בעליהם, ניצחון, הפסד או תיקו."
לזכות עוד בלו, שתואר בדיווחי העיתונות כ'קווינסלנד הילר', נזקף מקרה בו שמר על ילדה קטנה בטוחה אחרי שבילתה את שעות הלילה בטמפרטורה של 1- מעלות צלזיוס ליד אגמי קורדס, במרחק של כ-58 קילומטר מזרחית לפרסקוט, על ידי משרד השריף של מחוז יאוואפי, אריזונה. הילדה חולצה עם בלו ב-19 בפברואר 2010. שומר היערות שאיתר את הילדה ואת בלו אמר: "נראה שהכלב שהגן על הילדה במשך כל הלילה ידע שהעזרה הגיעה. אתה כמעט יכול לראות את הבעת פניו של הכלב משתנה לחיוך. הוא ישר בא ונכנס לתוך המסוק, ללא בעיות." סיפורו של בלו הופיע בתוכנית "101 כלבים" באנימל פלאנט.
הערות שוליים

↑  Clark, Noreen (2022). Dog For The Job. ACT: Inspiring Publishers. ISBN 9781922792648
↑  Australian Cattle Dog Dog Breed Information, American Kennel Club (באנגלית)
1 2  Australian National Kennel Council, web.archive.org, ‏2011-10-02
↑  Ruvinsky, Anatoly; Sampson, Jeff (2001). The Genetics of the Dog. Wallingford, UK: CABI Publishing. ISBN 978-0-85199-520-5 - .p. 80
↑  AUSTRALIAN STUMPY TAIL CATTLE DOGS, web.archive.org, ‏2011-09-16
↑  Stanley Coren, The intelligence of dogs : a guide to the thoughts, emotions, and inner lives or our canine companions, New York : Bantam Books, 1995, ISBN 978-0-553-37452-0
1 2  Narelle Robertson, A new owner's guide to Australian cattle dogs, Neptune City, NJ : T.F.H. Publications, 1999, ISBN 978-0-7938-2808-1
↑  Beauchamp, Richard G. (2007). Australian Cattle Dogs: 2nd edition. New York: Barron's Educational. ISBN 978-0-8120-9854-9. p. 46
↑  Beauchamp, Richard G. (2007). Australian Cattle Dogs: 2nd edition. New York: Barron's Educational. ISBN 978-0-8120-9854-9. pp. 67, 77
↑  שיא "הכלב הזקן בעולם" באתר של ספר השיאים של גינס
↑  Beauchamp, Richard G. (2007). Australian Cattle Dogs: 2nd edition. New York: Barron's Educational. ISBN 978-0-8120-9854-9. pp. 57-58
↑  Strain, George M. (January 2004). "Deafness prevalence and pigmentation and gender associations in dog breeds at risk". The Veterinary Journal. 167
↑  Breed-Specific Deafness Incidence In Dogs (percent), www.lsu.edu
↑  D. V. M. Akira Takeuchi, World Small Animal Veterinary Association World Congress Proceedings, 2003, VIN.com, 2014-07-01
↑  CANINE BREED-SPECIFIC RISKS OF FREQUENTLY DIAGNOSED DISEASES AT VETERINARY TEACHING HOSPITALS
↑  Clark, Noreen R. (2003). A Dog Called Blue: The Australian Cattle Dog and the Australian Stumpy Tail Cattle Dog, 1840–2000. Wallacia, NSW: WrightLight Publishers. ISBN 978-0-9581934-3-6. p. 7
↑  Clark, Noreen R. (2003). A Dog Called Blue: The Australian Cattle Dog and the Australian Stumpy Tail Cattle Dog, 1840–2000. Wallacia, NSW: WrightLight Publishers. ISBN 978-0-9581934-3-6. p. 9
↑  Clark, Noreen R. (2003). A Dog Called Blue: The Australian Cattle Dog and the Australian Stumpy Tail Cattle Dog, 1840–2000. Wallacia, NSW: WrightLight Publishers. ISBN 978-0-9581934-3-6
↑  Redhead, Connie (1988). The Good Looking Australian. Adelaide, SA: C. Redhead. ISBN 978-0-7316-2220-7. p. 116
↑  Australian dog found alive on island four months after being lost at sea, LA Times Blogs - L.A. Unleashed, ‏2009-04-06 (באנגלית)
| --- | --- |
בקרת זהויות :  NLI: 987007295851905171 
כלב בקר אוסטרלי כחול בעל מסכה שחורה וסימנים חומים
גור בעל פרווה אדומה שעדיין לא התפתחה
הבעת הערנות הטיפוסית של כלב בקר אוסטרלי
כלב בקר אוסטרלי פעיל בן 17
לכלבי בקר אוסטרלים יש יותר פציעות ממחלות
כלב בקר אוסטרלי מתחרה במבחן רעייה
כלב בקר אוסטרלי קופץ בתחרות זריזות
כלב בקר אוסטרלי ראשוני. התמונה צולמה בשנת 1902.
בשנת 1900 כלבי הבקר היו מורגלים לסוסים
חייל שהוצב באוסטרליה במהלך מלחמת העולם השנייה משחק חלק בהכנסת הגזע לארצות הברית
לואיזה, נסיכת הסן-דרמשטאדט (1757–1830)

לואיזה, נסיכת הסן-דרמשטאדט (בגרמנית: Louisa, von Hessen-Darmstadt‏; 30 בינואר 1757 – 14 בפברואר 1830), הייתה נסיכה גרמנית, ולאחר מכן הדוכסית הגדולה של סקסוניה-ויימאר-אייזנך.
ביוגרפיה

לואיזה נולדה ב-30 בינואר 1757 בברלין שהשתייכה לממלכת פרוסיה, ללודוויג התשיעי, רוזן הסן-דרמשטאדט, ולקרולינה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה, רוזנת נסאו-זארבריקן.
אחת מאחיותיה, פרדריקה לואיזה, הייתה נשואה לפרידריך וילהלם השני, מלך פרוסיה. כשקיסרית רוסיה יקתרינה השנייה חיפשה בשנת 1773 כלה מתאימה לבנה פאבל, יורש העצר בן ה-19, היא התייעצה עם ידידה פרידריך השני, מלך פרוסיה, שהציע את אחת משלוש בנותיו הלא נשואות של לודוויג התשיעי. הקיסרית, שלא ידעה איזו מבין שלוש הנסיכות לבחור לבנה, הזמינה את לואיזה יחד עם אחיותיה אמליה ווילהלמינה יחד עם אימן, קרולינה, לביקור בחצר המלוכה הרוסית.
הנסיכות נסעו דרך ברלין לנמל, בו ארבע ספינות רוסיות שנשלחו על ידי הקיסרית לקחו אותן לרוסיה. מפקד הצי הקטן היה חברו הטוב ביותר של הנסיך פאבל, הרוזן אנדריי רזומובסקי, שנשבה בקסמיה של אחותה וילהלמינה מיד. יומיים לאחר הגעתן לסנקט פטרבורג בחר הנסיך הגדול פאבל באחותה וילהלמינה ככלתו.
ב-3 באוקטובר 1775 התחתנה לואיזה עם קרל אוגוסט, הדוכס הגדול של סקסוניה-ויימאר-אייזנך, זמן קצר לאחר שתפס הלה את השלטון.
בשנת 1806 נכבשה הדוכסות על ידי הכוחות הצרפתיים, אולם לואיזה שכנעה את נפוליאון להשאיר את הדוכסות בידי בעלה, בתנאי שיבטל את בריתו עם פרוסיה. במהלך קונגרס וינה בשנת 1815 שודרגה הדוכסות לדוכסות גדולה, ולאחר מכן פעלה לואיזה לכינון היחסים הדיפלומטיים של הדוכסות. בשנת 1825 נחגגה חתונת הזהב של קרל אוגוסט ולואיזה, וב-14 בפברואר 1830 מתה לואיזה בויימאר.
משפחתה

ב-3 באוקטובר 1775 התחתנה לואיזה עם קרל אוגוסט, הדוכס הגדול של סקסוניה-ויימאר-אייזנך, ממנו נולדו לה 7 ילדים:
לואיזה אוגוסטה אמליה (1779–1784)
בת (1781)
קרל פרידריך, הדוכס הגדול של סקסוניה-ויימאר-אייזנך (1783–1853)
בן (1785)
קרולינה לואיזה, נסיכת סקסוניה-ויימאר-אייזנך (1786–1816), התחתנה עם פרידריך לודוויג, נסיך הכתר של מקלנבורג-שוורין
בן (1789)
ברנהרד, נסיך סקסוניה-ויימאר-אייזנך (1792–1862)
לואיזה, נסיכת סבויה

לואיזה, נסיכת סבויה (באיטלקית: Luisa di Savoia; ‏11 בספטמבר 1476 – 22 בספטמבר 1531), הייתה אמו של פרנסואה הראשון, מלך צרפת.
ביוגרפיה > שנותיה הראשונות

לואיזה נולדה ב-11 בספטמבר 1476 במחוז אַן, כבתם הבכורה של פיליפו השני, דוכס סבויה, ואשתו הראשונה מרגריט מבורבון. אחיה הצעיר, פיליברטו, ירש את אביהם כשליט דוכסות סבויה וכראש בית סבויה.
לואיזה נישאה בשנת 1488, בגיל 12, בפריז לשארל, רוזן אנגולם. שארל היה אז בן 29 והיו אלו נישואיו השלישים. לזוג נולדו שני ילדים: מרגריט בשנת 1492, ופרנסואה בשנת 1494.
לואיזה הייתה בקיאה בפוליטיקה ודיפלומטיה והייתה מעורה בהתחדשויות האמנותיות והמדעיות שהגיעו מאיטליה של עידן הרנסאנס. היא גם וידאה כי ילדיה יחונכו ברוח הרנסאנס האיטלקי. היא התאלמנה בגיל 19 והקדישה את מאמציה להבטחת עתיד מוצלח לילדיה. לשם כך העבירה את משפחתה לחצר המלך לואי השנים עשר, בן דודו של בעלה.
פרנסואה הצעיר הפך לחביב המלך, שהשיא אותו לבתו הבכורה קלוד בשנת 1514, ובכך הפך אותו למעשה ליורשו. עם מותו של לואי בשנת 1515 פרנסואה הוכתר למלך צרפת. כחודש לאחר הכתרתו פרנסואה העניק לאמו את התואר "דוכסית אנגולם" ומאוחר יותר את התואר "דוכסית אנז'ו".
אמה של לואיזה, מרגריט מבורבון, הייתה אחותם של דוכסי בורבון האחרונים, שמתו ללא יורשים זכרים. עם מותה של אחייניתה סוזן, דוכסית בורבון בשנת 1521, לואיז החלה לטעון לבעלות על דוכסות אוברן ועל שטחים אחרים שבבעלות בית בורבון. טענות אלו, שנתמכו על ידי בנה המלך, גרמו ליריבות בינם לבין אלמנה של סוזן, שארל השלישי, דוכס בורבון. שארל כרת ברית עם קרל החמישי, קיסר האימפריה הרומית הקדושה ועם הנרי השמיני, מלך אנגליה במטרה לפלוש לצרפת ולהפיל את המלך, אולם פרנסואה גילה את דבר הקנוניה וגירש את שארל מצרפת. כך לואיזה קיבלה גם את דוכסות אוברן.
ביוגרפיה > עוצרת הממלכה

הנסיכה לואיזה שימשה פעמיים כעוצרת הכתר הצרפתי, בזמן שבנה המלך לחם בשווייץ ובאיטליה. כשפרנסואה נלקח בשבי על ידי מלך ספרד בשנת 1525 היא שמרה על חוזקה של צרפת וכן החלה במשא ומתן דיפלומטי למען שחרור בנה. בעזרת הנרי השמיני, מלך אנגליה וסולימאן הראשון, סולטאן האימפריה העות'מאנית היא הצליחה להחזיר את פרנסואה מהשבי.
לואיזה שיחקה תפקיד דיפלומטי חשוב גם כאשר פרנסואה שהה בצרפת. בשנת 1529 היא ניהלה משא ומתן מול גיסתה, מרגרטה לבית הבסבורג, והשתיים הביאו להסכם שלום בין צרפת לאימפריה הרומית הקדושה, הסכם שנקרא גם "שלום שתי הגבירות".
לואיזה מתה בשנת 1531 ונקברה בבזיליקת סן-דני. לאחר מותה כל אדמותיה עברו לבנה והפכו לרכוש הכתר הצרפתי.
לואיזה, נסיכת הסן-דרמשטאדט (1761–1829)

לואיזה, נסיכת הסן-דרמשטאדט (בגרמנית: Louisa, von Hessen-Darmstadt‏; 15 בפברואר 1761 – 24 באוקטובר 1829), הייתה נסיכה גרמנית, ולאחר מכן הדוכסית הגדולה של הסן.
ביוגרפיה

לואיזה נולדה ב-15 בפברואר 1761 בדרמשטאדט שהשתייכה לרוזנות הסן-דרמשטאדט, לגאורג וילהלם, רוזן הסן-דרמשטאדט, ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים, בתו של כריסטיאן קרל ריינהרד, רוזן ליינינגן-דאכסבורג-פאלקנבורג-היידסהיים.
בשנת 1770 הצטרפה לואיזה לפמליה של מארי אנטואנט, מלכת צרפת, והייתה אחת ממלוותיה של המלכה עד לנישואיה ב-19 בפברואר 1777 עם בן דודה לודוויג, נסיך הכתר של הסן. בשנת 1790 מת חמיה לודוויג התשיעי, רוזן הסן-דרמשטאדט, ובעלה עלה לשלטון כלודוויג העשירי, רוזן הסן-דרמשטאדט.
בשנת 1803 הוחלט על חילוט נכסי הכנסייה באימפריה הרומית הקדושה, וחלוקתם בין הנסיכויות החילוניות. בעקבות זאת גדלה הרוזנות באופן משמעותי, על ידי צירוף שטחים מהנסיכויות של קלן, מיינץ, ווורמס, ובעיקר את דוכסות וסטפאליה, ובשנת 1806 שודרגה הרוזנות למעמד של דוכסות גדולה, ובעלה קיבל את התואר לודוויג הראשון, הדוכס הגדול של הסן. במהלך קונגרס וינה נאלץ בעלה לוותר על דוכסות וסטפאליה לממלכת פרוסיה, אך קיבל בתמורה שטח בגדה המערבית של נהר הריין, כולל המבצר החשוב במיינץ.
לואיזה הייתה אשה משכילה ונבונה, והייתה פופולרית מאוד בקרב תושבי הדוכסות. לואיזה נהגה לשהות בקיץ באאורבך, ושם מתה ב-24 באוקטובר 1829.
משפחתה

ב-19 בפברואר 1777 התחתנה לואיזה עם בן דודה לודוויג הראשון, הדוכס הגדול של הסן, ממנו נולדו לה 8 ילדים:
לודוויג (1777–1848).
לואיזה (1779–1811).
גאורג (1780–1856).
פרידריך (1788–1867).
2 בנות תאומות נולדו מתות (1789).
אמיל (1790–1856).
גוסטב (1791–1806).
לונר אורביטר

לונר אורביטר 1
תוכנית לונר אורביטר (באנגלית: Lunar orbiter - מקפת ירחית) הייתה תוכנית של נאס"א לחקר הירח, במסגרתה שוגרו 5 מקפות אל הירח בין 1966 ל־1967. מטרת התוכנית הייתה למפות את פני הירח במטרה למצוא אתרי נחיתה מתאימים למשימות תוכנית אפולו. לוויינים אלו סיפקו את התמונות הראשונות של כדור הארץ מן הירח.
כל 5 המשימות הושלמו בהצלחה וכ־99% מהירח מופו ברזולוציה של 60 מטרים או טוב יותר. בשלוש המשימות הראשונות מופו 20 אתרי נחיתה מיועדים לנחיתת אדם שנבחרו על ידי תצפיות מכדור הארץ. משימות אלו טסו בנטיית מסלול נמוכה. שתי המשימות האחרונות שהו במסלול קוטבי ומיפו את שאר הירח. לונר־אורביטר 4 מיפתה את כל הצד הנראה של הירח וכ־9% מהצד הנסתר. לונר־אורביטר 5 סיימה את מיפוי הצד הנסתר וצילמה אף 36 אזורים שנבחרו מראש ברזולוציה בינונית (20 מטרים) וגבוהה (2 מטרים). כל משימות לונר־אורביטר שוגרו על גבי משגר אטלס־אג'ינה D.
משימות לונר אורביטר

לונר אורביטר 1
שוגרה ב־10 באוגוסט 1966
צילמה את הירח בין 18–29 באוגוסט 1966
התרסקה על הירח ב־29 באוקטובר 1966
משימת מיפוי עבור תוכנית אפולו
לונר אורביטר 2
שוגרה ב־6 בנובמבר 1966
צילמה את הירח בין 18–25 בנובמבר 1966
התרסקה על הירח ב־11 באוקטובר 1967
משימת מיפוי עבור תוכנית אפולו
לונר אורביטר 3
שוגרה ב־5 בפברואר 1967
צילמה את הירח בין 15–23 בפברואר 1967
התרסקה על הירח ב־9 באוקטובר 1967
משימת מיפוי עבור תוכנית אפולו
לונר אורביטר 4
שוגרה ב־4 במאי 1967
צילמה את הירח בין 11–26 במאי 1967
התרסקה על הירח בסביבות ה־31 באוקטובר 1967
משימת מיפוי ירח
לונר אורביטר 5
שוגרה ב־1 באוגוסט 1967
צילמה את הירח בין 6–18 באוגוסט 1967
התרסקה על הירח ב־31 בינואר 1968
משימת מיפוי ירח
ראו גם

תוכנית החלל האמריקאית
תוכנית סרוויור
אטלס-אג'ינה
התמונה הראשונה של כדור הארץ מהירח
למעלה: הצילום המקורי של כדור הארץ. למטה: התמונה לאחר עיבוד
הירח כפי שצילמה משימת לונר אורביטר 4
לואיזה, נסיכת סקסוניה-הילדבורגהאוזן

לואיזה, נסיכת סקסוניה-הילדבורגהאוזן (בגרמנית: Therese von Sachsen-Hildburghausen; 28 בינואר 1794 – 6 באפריל 1825) הייתה בתו של פרידריך, דוכס סקסוניה-אלטנבורג ואשתו של וילהלם, דוכס נסאו.
ביוגרפיה

לואיזה נולדה ב-28 בינואר 1794 בהילדבורגהאוזן שהשתייכה לדוכסות סקסוניה-הילדבורגהאוזן, לפרידריך, דוכס סקסוניה-הילדבורגהאוזן, ולשרלוטה גאורגינה, דוכסית מקלנבורג-שטרליץ, בתו של קרל השני, הדוכס הגדול של מקלנבורג-שטרליץ. לואיזה ואחיותיה שרלוטה ותרזה היו יפות מאוד, והמשורר פרידריך ריקרט הקדיש להן את יצירתו "שלושת הוורדים".
בשנת 1809 התלבט לודוויג, נסיך הכתר של בוואריה בינה לבין אחותה תרזה, אולם בסוף התחתן עם תרזה. ב-24 ביוני 1813 התחתנה לואיזה עם וילהלם, נסיך הכתר של נסאו-ויילבורג, ממנו נולדו לה 8 ילדים.
ב-9 בינואר 1816 מת חמיה פרידריך וילהלם, נסיך נסאו-ויילבורג מנפילה במדרגות, ובעלה וילהלם מונה לנסיך נסאו-ויילבורג. לאחר מות פרידריך אוגוסט, דוכס נסאו ב-24 במרץ 1816, עלה וילהלם לשלטון במקומו כדוכס נסאו.
ב-6 באפריל 1825 מתה לואיזה זמן קצר לאחר לידת בתה, ולאחר מותה התחתן בעלה עם אחייניתה פאולינה, נסיכת וירטמברג.
משפחתה

ב-24 ביוני 1813 התחתנה לואיזה עם וילהלם, דוכס נסאו, ממנו נולדו לה 8 ילדים:
אוגוסטה (1814)
תרזה, נסיכת נסאו-ויילבורג (1815–1871), התחתנה עם פטר, דוכס אולדנבורג
אדולף, הדוכס הגדול של לוקסמבורג (1817–1905)
וילהלם קרל (1819–1823)
מוריץ (1820–1850)
מריה (1822–1824)
וילהלם (1823–1828)
מריה, נסיכת נסאו (1825–1902), התחתנה עם הרמן, נסיך ויד
לונס-לה-סונייה

לונס-לה-סונייה (בצרפתית: Lons-le-Saunier) היא עיירת קומונה, במחוז ז'ורה שבמזרח צרפת.
גאוגרפיה

פרק זה טעון שכתוב. אנא תרמו לוויקיפדיה .
העיירה שוכנת בלב אזור רבמונט, למרגלות הרי היורה. אשר משתרע ממזרח ומדרום, בעוד ממערב שוכן מישור ברסה ומצפון אזור כרמים נרחבים.
העיירה ממוקמת בערך באותה מידה בין בזנסון, דיז'ון, בורג-אן-ברסה וז'נבה, אם כי בין האחרונה שבהן מבדיל רכס הרי היורה. בעיר עובר הכביש האוטומטי A39, שבאמצעותו ניתן להגיע אל דיז'ון תוך כשעה וליון תוך כשעה וחצי. תחנת הרכבת של העיר שוכנת על הקו משטרסבורג לליון.
דרך העיירה עובר נהר Vallière, הנהר סגור מאז שנות ה-60 מטעמי היגיינה, בגלל שקעי הביוב שהתחילו להיות מוזרמים לתוכו. קטע קטן נותר באוויר הפתוח ליד פארק דה באן, ונותר רק גשר בודד (הפונט דה לה גוישה).
אזור גידול היין מצפון לעיירה מפורסם במיוחד, וכולל את הבצירים של ל'אטואל, שאטו שאלון וארבואה.
רכס הרי היורה מדרום וממזרח הוא אזור תיירות פופולרי, אזורי התיירות שלו כוללים את האגמים של Chalain, Clairvaux ו-Vouglans (ב- Lect, Jura), ואתרי נופש הרריים כמו Prénovel ו- Les Rousses.
לונס-לה-סונייה היא העיר המחוזית השנייה בגודלה בצרפת, אחרי בוביני.
ערים תאומות

גרמניה אופנבורג, גרמניה
אנגליה ריפלי, אנגליה
לואיזה, נסיכת פרוסיה (1808–1870)

לואיזה אוגוסטה וילהלמינה אמליה, נסיכת פרוסיה (בגרמנית: Luise Auguste Wilhelmine Amalie von Preußen; ‏1 בפברואר 1808, קניגסברג - 6 בדצמבר 1870, ווסנאר) הייתה נסיכה פרוסית, בתו של פרידריך וילהלם השלישי, מלך פרוסיה.
ביוגרפיה

לואיזה נולדה ב-1 בפברואר 1808 בקניגסברג (כיום קלינינגרד) בפרוסיה המזרחית לפרידריך וילהלם השלישי, מלך פרוסיה ואשתו המלכה לואיזה.
ב-21 במאי 1825 התחתנה לואיזה עם בן דודה פרדריק, נסיך הולנד. לזוג נולדו ארבעה ילדים.
לואיזה מתה בעיר ווסנאר שבהולנד ב-6 בדצמבר 1870.
משפחתה

מנישואיה לפרדריק, נסיך הולנד נולדו לה 4 ילדים:
לואיזה, נסיכת הולנד (1828–1871), התחתנה עם קרל החמישה עשר, מלך שוודיה
פרדריק (1833–1834)
וילם (1836–1846)
מריה, נסיכת הולנד (1841–1910), התחתנה עם וילהלם, נסיך ויד
ליל מאבו

| --- | --- |
אין תמונה חופשית
 לידה:  4 באפריל 2005 (בן 19) מנהטן, ארצות הברית 
 שם לידה:  מת'יו פיטר דה לוקה
 מוקד פעילות:  ארצות הברית 
 תקופת הפעילות:  מ-2018
 מקום לימודים:  Collegiate School New York City
 עיסוק:  ראפר
 סוגה:  היפ הופ, טראפ
 שפה מועדפת:  אנגלית אמריקאית 
 
מת'יו פיטר דה לוקה (באנגלית: Matthew Peter DeLuca; נולד ב-4 באפריל 2005) הידוע בשם הבמה שלו ליל מאבו (Lil Mabu), הוא ראפר ממנהטן, ניו יורק.
קריירה

מאבו החל את קריירת הראפ שלו ב-2018. הוא משך תשומת לב עם יציאת השיר שלו "Miss Me" בשנת 2020. בשנת 2022, השיר שלו "No Snitching" בשיתוף פעולה עם Dusty Locane(אנ'), הפך ליותר ויותר פופולרי באפליקציית המדיה החברתית TikTok. מיקסטייפ הבכורה של מאבו, "Double M's", שוחרר ב-30 ביוני 2022.
ב-23 בדצמבר 2022, שחרר שיר בשם "Throw" בהשתתפות הראפר הניו יורקי DD Osama(אנ'), שהיה הקליפ הטרנדי ביותר ביוטיוב במשך שבוע בזמן יציאתו לאור.
במאי 2023 מאבו הוציא את השיר "Mathematical Disrespect" (אנ'). שהגיע למיקום גבוה במצעדי המוזיקה בארצות הברית, בריטניה ואירלנד.
ב-17 באוקטובר 2023, מאבו והראפרית כרישאן רוק(אנ') הוציאו את השיר "Mr. Take Ya Bitch" (אנ'), שיר דיס שמכוון לראפר Blueface. הוא התברג במהירות במצעד ה-R&B/היפ-הופ החמים של בילבורד והגיע לשיא במקום ה-33, במצעד 50 המובילים של TikTok Billboard(אנ') הגיע בשיא למקום הראשון ב-2 בנובמבר 2023.
ב-21 בדצמבר 2023, מאבו והראפר פאביו פוריין פרסמו את השיר "Teach Me How To Drill", בליווי קליפ, שהיה בנקודה מסוימת הווידאו קליפ הפופולרי ביותר ביוטיוב.
בנוסף, מאבו עבד עם אמנים כמו PnB רוק, ו-Kay Flock(אנ').
דיסקוגרפיה > מיקסטייפים

| כותרת | פרטי מיקסטייפ |
| --- | --- |
Double M's:  תאריך פרסום: 30 ביוני 2022  חברת תקליטים: הוצאה עצמית
Young Genius:  תאריך פרסום: 5 באפריל 2024  חברת תקליטים: .Young Genius Academy Inc
הערות שוליים

↑  Alexandra Lange, DUSTY LOCANE Applies Pressure with ‘ROLLIN N CONTROLLIN’ EP, Audible Treats, ‏2022-09-06 (באנגלית אמריקאית)
↑  Deja B, Lil Mabu hits YouTube's trending charts with "MATHEMATICAL DISRESPECT", HipHopCanada, ‏2023-05-10 (ב־Canadian English)
↑  IRMA – Irish Recorded Music Association, www.irma.ie
↑  LIL MABU Songs, Official Charts
↑  Zachary Horvath, Chrisean Rock Disses Blueface While Lil Mabu Takes Shots At Wack 100 On "MR. TAKE YA B*TCH", HotNewHipHop, ‏2023-10-16 (באנגלית)
↑  Kevin Rutherford, Lil Mabu & Chrisean Rock Zoom to No. 1 on TikTok Billboard Top 50, Billboard, ‏2023-11-02 (באנגלית אמריקאית)
↑  Alexander Cole, Lil Mabu Teams Up With Fivio Foreign On "Teach Me How To Drill", HotNewHipHop, ‏2023-12-22 (באנגלית)
↑  Brett Callwood, LIL MABU AND FIVIO FOREIGN TEACH DRILLING, LA Weekley, 2023
↑  Double M's by Lil Mabu on Apple Music (באנגלית אמריקאית), 2022-06-30, נבדק ב-2024-03-04
↑  YOUNG GENIUS by Lil Mabu on Apple Music (באנגלית אמריקאית), 2024-04-05, נבדק ב-2024-04-06
טקס פרסי גראמי ה-65

| --- | --- |

 תאריך:  5 בפברואר 2023
 מיקום:  קריפטו.קום ארנה, לוס אנג'לס, קליפורניה
 מנחים:  טרוור נואה
 רשת שידור:  CBS פרמאונט+
 זכייה במספר הפרסים הרב:  ביונסה, מאווריק סיטי מיוזיק (4)
 מספר המועמדויות הרב:  ביונסה (9)
 אתר רשמי
 →64 66←
טקס פרסי גראמי ה-65 התקיים בהיכל קריפטו. קום ארנה בלוס אנג'לס ב-5 בפברואר 2023. הוא הכיר בהקלטות, היצירות והאמנים הטובים ביותר של שנת הזכאות, החל מ-1 באוקטובר 2021 ועד 30 בספטמבר 2022. המועמדויות התפרסמו ב-15 בנובמבר 2022. הקומיקאי הדרום אפריקאי טרוור נואה, שהנחה את הטקס בשנים 2021 ו-2022, חזר כמנחה בפעם השלישית.
ביונסה קיבלה הכי הרבה מועמדויות עם תשע, אחריה קנדריק לאמאר עם שמונה, ואדל וברנדי קרלייל עם שבע כל אחת. עם סך של 88 מועמדויות, ביונסה ובעלה ג'יי זי הם שיאני המועמדויות של טקס הגראמי בכל הזמנים. Un Verano Sin Ti של באד באני הפך לאלבום הראשון בשפה הספרדית שקיבל מועמדות לאלבום השנה.
רקע

לקראת הטקס, האקדמיה הודיעה על מספר שינויים עבור קטגוריות שונות וכללי זכאות:
רקע > שינויים בקטגוריות

נוספו חמש קטגוריות חדשות:
ביצוע המוזיקה האלטרנטיבית הטוב ביותר
ביצוע האמריקנה הטוב ביותר
הפסקול הטוב ביותר של משחקי וידאו או מדיה אינטראקטיבית
אלבום שירת הספוקן וורד הטוב ביותר
הפזמונאי הטוב ביותר של השנה, לא קלאסי
פרס הצטיינות מיוחד – השיר הטוב ביותר לשינוי חברתי, נוסף. הפרס ייקבע על ידי ועדת סרט כחול ונועד לתגמל שירים ש"מכילים תוכן לירי המתייחס לנושא חברתי אקטואלי המקדם הבנה, בניית שלום ואמפתיה".
עבור הקטגוריות הקלטת האופרה הטובה ביותר והמקבץ הקלאסי הטוב ביותר, מלחינים וכותבי הליברית הפכו זכאים לפרס.
קטגוריית אלבום העידן החדש הטוב ביותר שונה לאלבום העידן החדש, אמביינט או מזמור הטוב ביותר.
בקטגוריית אלבום המחזמר הטוב ביותר, מלחינים וכותבי השירים של יותר מ-50% מהאלבום זכאים לפרס.
קטגוריית אלבום הספוקן וורד הטוב ביותר שונתה לשם: ההקלטה של ספר האודיו, קריינות או סיפור הטובה ביותר. שירת ספוקן וורד לא זכאית עוד לפרס זה וקיבלה קטגוריה חדשה משלה.
רקע > זכאות לאלבומים

על מנת להיות זכאים למועמדות, אלבומים חייבים להכיל יותר מ-75% זמן נגינה של הקלטה חדשה, כלל הזכאות הקודם היה 50%. כלל זה אינו חל על הקטגוריות של אלבום אוסף הפסקול למדיה החזותית הטוב ביותר, האלבום ההיסטורי הטוב ביותר, אלבום הסראונד הטוב ביותר, עטיפת האלבום הטובה ביותר, המארז הטוב ביותר במהדורה מוגבלת מיוחדת והערות האלבום הטובות ביותר.
רקע > ועדות אמנותיות

בשלוש קטגוריות של תחום המוזיקה הקלאסית: מפיק השנה (קלאסי), האלבום המהונדס הטוב ביותר (קלאסי) וההרכב הקלאסי העכשווי הטוב ביותר, המועמדויות ייקבעו על ידי ועדות אמנותיות מיוחדות.
הופעות > קדם-טקס

המבצעים בקדם טקס טקס הוכרזו ב-29 בינואר 2023.
| אמנים | שירים |
| --- | --- |
הנערים העוורים מאלבמה לה סנטה ססיליה בוב מינצר שושנה בין באדי גאי מרנדה קרטיס: "I Just Want to Celebrate"
סמארה ג'וי: "Can't Get Out of This Mood"
ארוג' אפטאבאנושקה שנקר: "Udhero Na"
קרלוס ויבס: "La Gota Fría"   "Pa' Mayté"
מדיסון קנינגהם: "Life According to Raechel"